cyanic-selkie/wikianc huggingface dataset:
ดังตฤณ
งานเขียน
สามารถอ่านงานเขียนทั้งหมดของ ดังตฤณ ที่ งานของดังตฤณ
ตัวอย่างผลงานเรียงตามลำดับจากง่ายไปหายากได้แก่
กรรมพยากรณ์
นวนิยายสำหรับคนรุ่นใหม่ทุกวัย ที่ยังไม่รู้จัก ไม่เข้าใจ ไม่ศรัทธาศาสนา ปูพื้นความเข้าใจเรื่องกรรมและความทุกข์ อันเกิดจากการเวียนว่ายตายเกิดแบบไม่รู้อีโหน่อีเหน่ ผ่านรูปแบบนำเสนอของเรื่องราวสนุกสนานของตัวละครร่วมสมัย มีอยู่หลายภาค แต่ละภาคเป็นเอกเทศจากกัน และไม่เรียงลำดับ
ทางนฤพาน
นวนิยายกับคนที่เคยอ่านกรรมพยากรณ์หรือมีพื้นฐานทางศาสนาอยู่บ้าง แสดงเส้นทางสู่ความพ้นทุกข์ที่หลากหลายของตัวละคร ซึ่งก็เป็นที่หวังว่าจะมีตัวใดตัวหนึ่งตรงกับความเป็นผู้อ่าน ทำให้เกิดความรู้สึกและมุมมองร่วมไปกับตัวละคร ราวกับเข้าไปอยู่ในเรื่องด้วยตนเอง
มีชีวิตที่คิดไม่ถึง
แสดงรายละเอียดของชีวิตโดยให้เห็นในมุมมองของเกมกรรม ซึ่งมีเครื่องชี้บอกคะแนนได้อย่างชัดเจน และเมื่อมองชีวิตโดยความเป็นเกมกรรม คุณจะไม่ทำอะไรเหมือนเดิมอีกต่อไป!
คิดจากความว่าง
ใช้ลีลาอักษรพาคนอ่านไปสู่ความเข้าใจ ว่าความว่างจากทุกข์ระดับต้นและระดับปลายมีลำดับอย่างไร จุดมุ่งหมายสูงสุดคือให้เกิดความเข้าใจโดยไม่ต้องใช้ความพยายาม
เตรียมเสบียงไว้เลี้ยงตัว
รวมคำถามคำตอบจากนิตยสารบางกอก คนเชื่อเรื่องกฎแห่งกรรม เขาต้องทำกันอย่างไร? ควรสงสัยเรื่องใดก่อน? ผ่อนส่งที่อยู่ใหม่กันท่าไหน?
วิปัสสนานุบาล
ธรรมปฏิบัติขั้นต้นสำหรับมือใหม่ ที่สนใจและอยากออกจากจุดเริ่มต้นของการปฏิบัติธรรม ภายในเวลาอันลัดสั้น ไม่มีพิธีรีตองซับซ้อนชนิดออกตัวก้าวแรกขณะยังไม่ถอนสายตาจากหน้าหนังสือได้แล้ว
๗ เดือนบรรลุธรรม
ประสบการณ์ธรรมะกึ่งนิยาย สำหรับทุกระดับที่ต้องการรายละเอียดและแรงบันดาลใจ บนทางการภาวนาที่เหมือนเต็มไปด้วยอุปสรรคขวากหนาม ๗ เดือนบรรลุธรรมจะช่วยให้เห็นภาพใหญ่โดยรวมชัดขึ้น คือแสดงตัวอย่างสาธิตหรือ "Demo" การใช้ชีวิตแบบนักภาวนา รวมทั้งแสดงให้เห็นว่าอุปสรรคระหว่างทางเป็นเพียงขั้นตอนหนึ่ง ๆ ที่เมื่อผ่านแล้วก็จะพบกับความคุ้มค่าเหนือจินตนาการใด ๆ
รักแท้มีจริง
หนังสือเล่มนี้ตั้งใจบอกคุณว่า รักแท้ไม่ได้มีอยู่ก่อน และไม่เคยหายไปไหนเลย มันขึ้นอยู่กับว่าเมื่อไหร่ใครจะสร้างสำเร็จเท่านั้น และเมื่อสร้างรักได้แล้ว คุณต้องรู้วิธีรักษาด้วย โดยการเข้าใจกฎธรรมชาติที่สำคัญประการหนึ่งคือ ถ้าไม่สร้างอนิจจังขาขึ้น คุณจะต้องประสบกับอนิจจังขาลงเป็น
มหาสติปัฏฐานสูตร
ธรรมะล้วนสำหรับผู้ที่ต้องการหนังสืออ้างอิง ทั้งในเชิงทฤษฎีควบคู่ไปกับการปฏิบัติ ผู้ที่มีความชำนาญปริยัติน่าจะได้ประโยชน์ในแง่เทียบเคียงของจริง และเชื่อว่าธรรมะของพระพุทธเจ้าที่แท้ไม่ยากเกินสมัยปัจจุบันเลย
วิกฤตการณ์รัฐธรรมนูญรัสเซีย พ.ศ. 2536
'''วิกฤตการณ์รัฐธรรมนูญ พ.ศ. 2536''' เป็นความขัดแย้งทางการเมืองระหว่างประธานาธิบดีรัสเซียและรัฐสภารัสเซียซึ่งระงับด้วยการใช้กำลังทหาร ความสัมพันธ์ระหว่างประธานาธิบดีและรัฐสภาเสื่อมลงเป็นเวลาหนึ่งแล้ว วิกฤตการณ์รัฐธรรมนูญดังกล่าวถึงจุดสูงสุดเมื่อวันที่ 21 กันยายน 2536 เมื่อประธานาธิบดีบอริส เยลต์ซินมุ่งยุบสภานิติบัญญัติของประเทศรัสเซีย (คือ สภาประชาชนและสภาโซเวียตสูงสุด) แม้ประธานาธิบดีไม่มีอำนาจยุบรัฐสภาตามรัฐธรรมนูญ เยลต์ซินใช้ผลการลงประชามติเมื่อเดือนเมษายน 2536 เพื่อหนุนความชอบธรรมของตน รัฐสภาสนองโดยประกาศให้คำวินิจฉัยของประธานาธิบดีไม่มีผลและเป็นโมฆะ ฟ้องให้ขับเยลต์ซินจากตำแหน่ง และประกาศให้รองประธานาธิบดีอะเล็กซันดร์ รุตสคอยรักษาราชการในตำแหน่งประธานาธิบดี
สถานการณ์เลวร้ายลงเมื่อย่างเข้าเดือนตุลาคม วันที่ 3 ตุลาคม ผู้เดินขบวนนำแถวตำรวจรอบรัฐสภาออก และยึดสำนักงานนายกเทศมนตรีและพยายามล้อมศูนย์โทรทัศน์ออสตันคีโนด้วยการกระตุ้นจากแกนนำ กองทัพ ซึ่งทีแรกประกาศตนเป็นกลาง ปฏิบัติตามคำสั่งของเยลต์ซินล้อมอาคารสภาโซเวียตสูงสุดในเช้าวันที่ 4 ตุลาคมและจับกุมผู้นำการต่อต้าน
ความขัดแย้งนานสิบวันนี้กลายเป็นเหตุการณ์การต่อสู้บนท้องถนนเดี่ยวครั้งนองเลือดที่สุดในประวัติศาสตร์กรุงมอสโกนับแต่การปฏิวัติรัสเซีย พ.ศ. 2460 ตามการประเมินของรัฐบาล มีผู้เสียชีวิต 187 คน และได้รับบาดเจ็บ 437 คน ส่วนการประเมินจากแหล่งนอกภาครัฐกำหนดยอดผู้เสียชีวิตไว้สูงถึง 2,000 คน
สโปทีวี
สโปทีวี (SPOTV) เป็นช่องโทรทัศน์บอกรับเป็นสมาชิกสัญชาติเกาหลีใต้ ซึ่งมีรายการกีฬาและรายการทอล์กโชว์เกี่ยวกับกีฬาในบางรายการ ก่อตั้งขึ้นในปี ค.ศ. 2010 เป็นเครือข่ายกีฬาบอกที่เป็นแบบบอกรับเป็นสมาชิกแห่งที่สี่ ซึ่งแตกต่างจากช่องกีฬาอื่น ๆ ที่ดำเนินการโดยสื่อหลักของเกาหลีใต้ เช่น KBS N Sports, SBS Sports และ MBC Sports+ (สองรายหลังก่อตั้งขึ้นภายใต้การร่วมทุนกับ อีเอสพีเอ็นอินเตอร์เนชันแนล ในช่วงต้นปี ค.ศ. 2000 และปี ค.ศ. 2010 ตามลำดับ)
เมื่อวันที่ 1 ธันวาคม ค.ศ. 2015 The Daily Dot รายงานว่า SPOTV อาจได้รับสิทธิ์ในการออกอากาศ ลีกออฟเลเจนด์แชมเปียส์โคเรีย จาก OnGameNet (ปัจจุบันคือ OGN) สำหรับช่องในเครือ SPOTV Games ซึ่งส่วนใหญ่ออกอากาศการแข่งขันอีสปอร์ต ก่อนที่จะเปลี่ยนชื่อเป็น STATV ในเดือนมีนาคม ค.ศ. 2020 ซึ่งเน้นไปที่นักกีฬาและคนดัง นอกจากนี้ยังมี SPOTV ON ซึ่งออกอากาศรายการกีฬาที่ไม่ได้ออกอากาศทาง SPOTV และ SPOTV2 ควบคู่ไปกับ SPOTV NOW ซึ่งเป็นบริการสตรีมมิงสำหรับรายการกีฬาโดยเฉพาะ และยังมี SPOTV Golf and Health (ชื่อเดิม: SPOTV+)
เมื่อวันที่ 14 กันยายน พ.ศ. 2564 Eclat Entertainment ซึ่งเป็นเจ้าของช่อง ประกาศว่าจะนำสโปทีวีไปออกอากาศไปยัง 13 ประเทศในเอเชียตะวันออกเฉียงใต้ สโปทีวีจะแทนที่ฟ็อกซ์สปอตส์เอเชีย ที่เพิ่งปิดตัวไปในประเทศเหล่านั้น ในขณะที่โปรโมตกีฬาเกาหลีที่ไม่ได้ออกอากาศนอกเกาหลีใต้นอกเหนือจากเคบีโอลีก ซึ่งเคยออกอากาศทางเครือข่ายดังกล่าวในช่วงการระบาดครั้งใหญ่ สโปทีวียังมีหน้าที่รับผิดชอบในการถ่ายทอดการแข่งขันโมโตจีพีชิงแชมป์โลก ปี ค.ศ. 2021 ในสนามที่เหลืออีกด้วย
ขนมโตเกียว
ขนมโตเกียว เป็นขนมไทยชนิดหนึ่ง คล้ายกับโดรายากิของญี่ปุ่น คือ เป็นแป้งแพนเค้กชิ้นบาง ๆ ทำให้ร้อนบนเตาขนาดเล็กที่มีหน้าเตาแบน แล้วม้วนห่อไส้ซึ่งมีด้วยกันหลากหลายไส้ เช่น ไส้กรอก, ไข่นกกระทา, ไส้ครีมรสหวานต่าง ๆ รวมถึงอาจจะมีไส้พิเศษในบางร้าน เช่น ชีส, บิ๊กไบต์, ไก่ยอ หรือแซลมอน
ที่มาของขนมโตเกียวนั้นไม่เป็นที่ทราบอย่างแน่นอน บ้างก็ว่ามาจากขนมยัตสึฮาชิ (八ツ橋) บ้างก็ว่าน่าจะมาจากขนมโดรายากิ (どら焼き) ของญี่ปุ่น บ้างก็ว่ามาจากการที่ผู้ขายละเลงแป้งแล้วบีบแป้งเป็นเส้นคล้ายตัวอักษรญี่ปุ่นด้านข้าง ก่อนจะม้วนแป้ง แต่ที่มาที่เชื่อถือกันมากที่สุด เชื่อว่าในราว พ.ศ. 2510 ที่ห้างสรรพสินค้าไทยไดมารู ซึ่งเป็นกิจการห้างสรรพสินค้าของญี่ปุ่นมาเปิดดำเนินกิจการครั้งแรกในประเทศไทย ที่ย่านราชประสงค์ ห้างนี้เป็นที่นิยมมาก เพราะเป็นสถานที่แห่งแรกในประเทศไทยที่มีบันไดเลื่อนและเครื่องปรับอากาศ เชื่อว่าจุดกำเนิดของขนมโตเกียวมาจากการที่มีผู้ขายอยู่ที่ห้างแห่งนี้ โดยดัดแปลงมาจากขนมโดรายากิของญี่ปุ่น แล้วตั้งชื่อขนมของตนเองที่ทำขึ้นใหม่นี้ว่า "ขนมโตเกียว" เนื่องจากไทยไดมารูนำเข้าสินค้าจากประเทศญี่ปุ่นรวมถึงอาหารด้วย ซึ่งไม่ได้เกี่ยวข้องอะไรกับมหานครโตเกียว เมืองหลวงของประเทศญี่ปุ่นแต่อย่างใด โดยที่คำว่า "ได" (大) หมายถึง "ใหญ่" และ "มารุ" (マル) หมายถึง "วงกลม" รวมความหมายถึง "วงกลมใหญ่"
สกุลกะเพรา-โหระพา
พืชสกุลกะเพรา-โหระพา เป็นกลุ่มสายพันธุ์ของพืชในวงศ์กะเพราประกอบด้วยสปีชีส์ย่อยจำนวนราว 35 สปีชีส์ แต่ละสปีชีส์ก็มีรายละเอียดต่าง ๆ แตกต่างกันไป บ้างก็มีชื่อสามัญใกล้เคียงกัน โลกตะวันตกได้ยกเอา O. basilicum ขึ้นเป็นหัวหน้าสกุล ดังนั้นเราจึงพบว่า เราสามารถเรียกพืชในสกุล Ocimum ได้ในชื่อสามัญภาษาอังกฤษที่มีคำว่า basil นั่นเอง
พืชตระกูลกะเพรา-โหระพาเป็นพืชล้มลุก สูงประมาณ 1 เมตรหรือน้อยกว่า มีอายุประมาณ 1 ปีหรือน้อยกว่า มีแหล่งกำเนิดในทวีปแอฟริกา และแพร่ขยายไปบริเวณเอเชียใต้และเมดิเตอร์เรเนียน เป็นเครื่องเทศที่เป็นที่นิยมอย่างมาก ในจำนวน 35 สายพันธุ์นั้น ประกอบด้วย:
ขอรักลูกทุกฤดูกาล
ขอรักลูกทุกฤดูกาล (白い春, White Spring, โรมาจิ: Shiroi Haru) เป็นละครโทรทัศน์ญี่ปุ่น ที่ออกอากาศทางสถานีโทรทัศน์คันไซระหว่างวันที่ 14 เมษายน จนถึง 23 มิถุนายน 2009 เวลา 22.00 - 22.54 น. มีทั้งสิ้น 11 ตอน
สำหรับในประเทศไทยออกอากาศทางสถานีโทรทัศน์ทีวีไทย เริ่มออกอากาศครั้งแรก 1 ตุลาคม พ.ศ. 2553 ทุกวันพฤหัสบดี-ศุกร์ เวลา 20.20 - 21.00 น.
เนื้อเรื่อง
หลังจาก 9 ปีที่อยู่ในคุกในข้อหาคดีฆาตกรรม สุดท้ายแล้ว ฮารูโอะ ซากูระ (แสดงโดย ฮิโรชิ อาเบะ) อดีตสมาชิกแก๊งค์ยากูซ่า ได้รับอิสระ แต่เขาก็ต้องเผชิญเรื่องน่าเศร้า เมื่อเขาได้รู้ว่าคู่หมั้น มาริโกะ ทากาฮาชิ (แสดงโดย มาฮิรุ คนโนะ) ได้เสียชีวิตลงด้วยโรคมะเร็ง แต่ก่อนหน้านั้นฮารุโอะได้ขอให้ทางแก๊งค์ส่งเงินจำนวน 8 ล้านเยนให้แก่มาริโกะ
ฮารุโอะได้ไปพบ ยาซูชิ มูรากามิ (แสดงโดย เคนอิชิ เอนโด) แฟนของมารุโกะที่เธอคบอยู่ ที่ปัจจุบันนี้ได้เปิดร้านขายขนมปังชื่อ "มูรากามิเบเกอรี่" เมื่อตอนฮารุโอะอยู่ในคุกช่วงเวลา 9 ปี เพื่อขอเงินค่าชดใช้ที่ตัวเขาเองได้ก่อคดีไว้ ที่ได้เก็บเอาไว้ใช้ในค่าดูแลรักษาพยาบาลให้กับมาริโกะแทน แต่แล้วยาซูชิได้ปฏิเสธ และได้ไล่ฮารุโอะกลับไป ฮารุโอะสงสัยว่ายาซูชิยักยอกเงิน 8 ล้านเยนนั้นเพื่อเปิดร้านขนมปัง
ระหว่างทางกลับบ้าน ฮารุโอะก็พบเด็กผู้หญิงคนหนึ่ง อายุ 8 ขวบ เดินตรงเข้ามาหาเขา และดูเหมือนว่าเธอจะรู้จักฮารุโอะเป็นอย่างดี แต่ฮารุโอะนั้นจำเธอไม่ได้เลย ซึ่งจริง ๆ แล้วเธอคือ ซาจิโกะ มูรากามิ (แสดงโดย โนโซมิ โอฮาชิ) ซาจิโกะได้รับการเลี้ยงดูจาก ยาซูชิ และน้องสาวของมาริโกะ ชื่อ คานาโกะ (แสดงโดย มิโฮะ ชิไรชิ) แต่สุดท้ายซาจิโกะก็ได้รู้ความจริงเกี่ยวกับครอบครัวของเธอจากฮารุโอะ ที่เขายืนยันว่ายาซูชินั้นเป็นพ่อแท้ ๆ ของเธอ
ท้ายที่สุด ลูกชายของคนที่ถูกฮารุโอะฆ่าตาย ได้เข้าใจว่ายาซูชิเป็นฮารุโอะ และได้คิดจะฆ่ายาซูชิ เพื่อแก้แค้นให้พ่อ แต่แล้วในทางกลับกันฮารุโอะได้กลับมาปกป้องยาซูชิจากการทำร้ายครั้งนั้น ฮารุโอะนั้นได้ไว้ใจยาซูชิมาก จึงได้ฝากซาจิให้ยาซูชิดูแลจนลมหายใจสุดท้ายของเขา
ธนาคารเพื่อการส่งออกและนำเข้าแห่งประเทศไทย
ธนาคารเพื่อการส่งออกและนำเข้าแห่งประเทศไทย (ธสน.) (Export-Import Bank of Thailand หรือ EXIM Bank) เป็นหน่วยงานรัฐวิสาหกิจ สังกัดกระทรวงการคลัง จัดตั้งขึ้นเมื่อวันที่ 7 กันยายน พ.ศ. 2536 เพื่อประกอบธุรกิจอันเป็นการส่งเสริม และสนับสนุนการส่งออก การนำเข้า และการลงทุนทั้งในและต่างประเทศ
การดำเนินงาน
ธสน. มีขอบเขตอำนาจในการทำธุรกิจไว้อย่างกว้างขวาง ธสน. จึงสามารถให้สินเชื่อได้ทุกรูปแบบ เช่น สินเชื่อระยะสั้นและสินเชื่อระยะยาว สินเชื่อในประเทศและสินเชื่อต่างประเทศ โดยสามารถทำธุรกิจได้ทั้งที่เป็นสกุลเงินบาทและสกุลเงินตราต่างประเทศ นอกจากนี้ยังสามารถกู้ยืมเงินจากสถาบันการเงินทุกประเภททั้งในประเทศและต่างประเทศและออกตราสารการเงินระยะสั้นและระยะยาวขายแก่สถาบันการเงินและประชาชนทั่วไปทั้งในประเทศและต่างประเทศ กล่าวโดยสรุป ธสน. สามารถทำธุรกิจทุกประเภทที่ธนาคารพาณิชย์ทำได้ยกเว้นเพียงการรับฝากเงินจากประชาชนทั่วไปเท่านั้น สำหรับนักลงทุนไทยที่ไปลงทุนในต่างประเทศ สนับสนุนการลงทุนในรูปของการให้บริการทางการเงินทั้งสินเชื่อระยะสั้นและระยะยาว และเพื่อเป็นการเพิ่มความมั่นใจให้แก่นักลงทุน ยังพร้อมที่จะร่วมลงทุนถือหุ้นในกิจการอีกด้วย  การรับประกันความเสี่ยงในการเรียกเก็บเงินจากการส่งออก
สาขา
ธนาคารเพื่อการส่งออกและนำเข้าแห่งประเทศไทย มีจำนวนสาขาทั่วประเทศไทยทั้งสิ้น 9 สาขา
แขวงควังฮี
แขวงควังฮี (광희동, Gwanghui dong) เป็นแขวง (ทง) ของเขตชุงในโซล ประเทศเกาหลีใต้
โซนี่โมบายล์
โซนี่ โมบายล์ คอมมูนิเคชัน เอบี (ภาษาอังกฤษ:Sony Mobile Communications AB) หรือชื่อเดิมคือ โซนี่ อิริคสัน โมบายล์ คอมมูนิเคชัน เอบี (ภาษาอังกฤษ:Sony Ericsson Mobile Communications AB) เกิดจากการซื้อกิจการบริษัทอิริคสันของบริษัทโซนี่ ทำให้โซนี่ อิริคสันถูกเปลี่ยนชื่อเป็นโซนี่ โมบายล์
ต้นกำเนิด
บริษัทโซนี่ อิริคสัน นั้นก่อตั้งขึ้นในปี ค.ศ. 2001 โดยการร่วมมือกันของบริษัทโซนี่ และ บริษัทอิริคสัน ต่างถือหุ้นเท่ากันฝ่ายละ 50% โดยมีปัจจัยที่ทำให้ทั้งสองบริษัทมาลงทุนร่วมกันก็คือการที่ต่างฝ่ายต่างมีประสบการณ์หรือความเชี่ยวชาญในสายการผลิตของตนเป็นพิเศษต่างกันไป ทางโซนี่นั้นเชี่ยวชาญในเรื่องของอุปกรณ์อิเล็กทรอนิกส์หรือเครื่องใช้ไฟฟ้า ส่วนอิริคสันเชี่ยวชาญในเรื่องเทคโนโลยีการสื่อสารและมีผลิตภัณฑ์หลักคือโทรศัพท์มือถือ โดยผลิตภัณฑ์แรกของบริษัทถูกเปิดตัวในเดือนมีนาคม ปี ค.ศ. 2002
สำนักงานใหญ่ของโซนี่ อิริคสัน ตั้งอยู่ที่นครลอนดอน สหราชอาณาจักร และมีสำนักวิจัยหรือพัฒนาผลิตภัณฑ์กระจายอยู่ทั่วโลก มีพนักงานอยู่ทั่วโลกไม่ต่ำกว่า 5,000 คน ทั้งฝ่ายวิจัย, ฝ่ายออกแบบ, ฝ่ายพัฒนา, ฝ่ายการตลาด, ฝ่ายขาย, ฝ่ายกระจายสินค้าและฝ่ายบริการลูกค้า ส่วนประธานบริษัทคนปัจจุบันคือ ไมลส์ ฟลินซ์ และมี แจน เวอร์บี เป็นรองประธานบริษัท ซึ่ง โซนี่อีริคสันมีสาขาทั่วโลกประมาณ 77 สาขาทั่วโลกโดยแบ่งเป็น
ปี 2010-ปัจจุบัน
เมื่อวันที่ 27 ตุลาคม 2011 โซนีได้ประกาศว่าจะซื้อหุ้นส่วนของอีริคสัน ในโซนีอีริคสันทั้งหมดเป็นมูลค่า 1.05 พันล้านยูโร (1.47 พันล้านดอลลาร์สหรัฐ) ทำให้โซนีอีริคสันกลายเป็นบริษัทในเครือของโซนี โดยจะมีผลในเดือนมกราคม 2012
ปัจจุบัน
ตัวอย่างผลิตภัณฑ์ของ โซนี่ โมบายล์
อดีต
ตัวอย่างผลิตภัณฑ์ของ โซนี่ อิริคสัน
รัฐนันท์ จรรยาจิรวงศ์
รัฐนันท์ จรรยาจิรวงศ์ (เกิด 6 สิงหาคม พ.ศ. 2527) เป็นนักแสดงชาย พิธีกร และดีเจชาวไทย มีชื่อเสียงจากการรับบทเป็น คิม ในซีรีส์ไดอารีตุ๊ดซีส์ เดอะซีรีส์ (2559)
ประวัติ
รัฐนันท์ จรรยาจิรวงศ์ มีชื่อเล่นว่า เต๋อ หรือ เทอรี่ เกิดเมื่อวันที่ 6 สิงหาคม พ.ศ. 2527 จบการศึกษาระดับประถมศึกษาและมัธยมศึกษาตอนต้นจากโรงเรียนเซนต์ดอมินิก ก่อนที่ช่วงมัธยมศึกษาตอนปลายจะเดินทางไปเป็นนักเรียนแลกเปลี่ยนที่ประเทศอิตาลี เมื่อกลับมาประเทศไทยเขาจบการศึกษาระดับปริญญาตรีจากคณะนิเทศศาสตร์ มหาวิทยาลัยอัสสัมชัญ ในสาขาโฆษณา
เส้นทางเข้าสู่วงการบันเทิง
รัฐนันท์เริ่มต้นเส้นทางในวงการก่อนเรียนจบมหาวิทยาลัยจากการเป็นเอ็มซีหรือพิธีกรตามงานอีเว้นท์ต่าง ๆ ก่อนจะได้เป็นจีเจทางช่องจีสแควร์ ในช่วงปี 2549-2555 และทีเจทางช่องทรูไลฟ์ทีวี ช่วงปี 2555-2557 ระหว่างนั้นเขาก็ได้รับการชักชวนให้เข้าสังกัดโมเดลลิ่งแห่งหนึ่ง และได้มีผลงานภาพยนตร์เรื่องแรกคือเรื่อง IS AM ARE : A reason to live for” เหตุผล(ต่อ)ลมหายใจ ในปี 2556 โดยรับบทเป็น ป้อง ก่อนจะมาโด่งดังจากการรับบท คิม ในซีรีส์เรื่อง ไดอารีตุ๊ดซีส์ เดอะซีรีส์ เมื่อปี 2559
มาซิโดเนีย (กรีซ)
มาซิโดเนีย (Μακεδονία, Makedonía ) เป็นภูมิภาคประวัติศาสตร์และภูมิศาสตร์ของประเทศกรีซที่ตั้งอยู่ทางใต้ของบอลข่าน มาซิโดเนียเป็นภูมิภาคที่ใหญ่ที่สุดและมีประชากรมากที่สุดเป็นอันดับสองของประเทศกรีซ โดยมีเมืองที่มีภูเขา ประชากร และท่าเรือมาก คือเมืองเทสซาโลนีกี (หรือ เมืองซารอนนิกา) และเมืองคาราวา ที่ตั้งอยู่บนชายฝั่งทางตอนใต้ มาซิโดเนียเคยเป็นส่วนหนึ่งของกรีซตอนเหนือพร้อมกับเทรซ
ในอดีตมาซิโดเนียมีผู้ปกครองมากมาย ซึ่งในตอนนั้นมีราชวงศ์ที่เป็นที่รู้จักในวงกว้าง คือ ราชวงศ์อาเจรท์ ซึ่งมีกษัตริย์ที่เป็นที่รู้จัก คือ อเล็กซานเดอร์มหาราช และพระราชบิดา พีลิปโปสที่ 2 แห่งมาเกโดนีอา ชื่อของมาซิโดเนียมีการใช้ในสมัยจักรวรรดิโรมัน/ไบแซนไทน์ ซึ่งมีระยะเวลาห่างกันมาก (ดูเพิ่มเติม มาซิโดเนีย (ภูมิภาค))
ออลไอวอนต์ฟอร์คริสต์มาสอีสยู
เดอะนิวยอร์กเกอร์ กล่าวว่า "เป็นหนึ่งในไม่กี่สิ่งที่มีคุณค่าของยุคใหม่ที่เพิ่มเข้ามาในเทศกาลวันหยุดทั่วไปได้" เพลงนี้ถูกนำไปทำใหม่โดยหลายศิลปินเช่น จอห์น เมเยอร์, ชาเนีย ทเวน, ซามานธา มัมบา และวงดนตรีอย่าง มายเคมิคอลโรแมนซ์ วงเกิร์ลกรุปอย่าง เดอะชีทาห์เกิลส์ และไมลีย์ ไซรัส (ฮานนาห์ มอนทานา) รวมถึงยังนำไปร้องใหม่โดยโอลิเวีย ออลสัน จากภาพยนตร์เรื่อง Love Actually (2003) ในปลายปี 2006 เพลงนี้กลายเป็นเพลงริงโทนเทศกาล ที่มียอดดาวน์โหลดมากที่สุดตลอดกาลที่สหรัฐอเมริกา และยังติดอันดับขายดีที่สุดของชาร์ตริงโทนวันหยุดร่วมสมัยในสหรัฐอเมริกา 3 ปีติดต่อกัน ด้วยยอดถึง 1.8 ล้านดาวน์โหลด และเป็นเพลงเทศกาลเพลงแรกที่มียอดดิจิทัลดาวน์โหลดเกิน 1 ล้าน ในสหรัฐอเมริกา
แครีได้รับสมญานาม "ราชินีแห่งคริสต์มาส" จากเพลงของเธอที่ได้รับความนิยมอย่างยาวนาน ใน ค.ศ. 2017 มีรายงานว่าเพลงได้รับค่าสิทธิกว่า 60 ล้านดอลลาร์ นักเขียนจากฟอบส์ อัลวาเรซ ลอเรน อธิบายเพลงว่าเป็น "เพลงแห่งเทศกาลคริสต์มาส" และกล่าวซ้ำว่าเพลง "กลายเป็นเพลงคริสต์มาสอย่างไม่เป็นทางการในแต่ละปี" เขียนให้แก่ไทม์ เคดี แลง ระบุว่า มีหลายสาเหตุที่ทำให้เพลงนี้ได้รับความนิยม หนึ่งในประเด็นที่เธอยกขึ้นมาคือ "เสียงนักร้องหญิงอันทรงพลังที่ยากจะหาได้" แลงยังกล่าวผลถึงผลกระทบของเพลงที่มีต่อวัฒนธรรมประชานิยมระบุว่า "ออลไอวอนต์ฟอร์คริสต์มาสอีสยู" "เป็นตัวอย่างให้เห็นว่าเพลงป๊อป หรืออาจรวมถึงเพลงป๊อปคริสต์มาส สามารถสร้างคลื่นกระแสขนาดใหญ่ต่อผู้ฟังหรือแม้กระทั่งนักร้อง (และนักเขียนเพลง) ได้"
การเรียบเรียงและเนื้อร้อง
"ออลไอวอนต์ฟอร์คริสต์มาสอีสยู" เป็นเพลงจังหวะเร็ว เรียบเรียงด้วยอิทธิพลและการวางองค์ประกอบจากเพลงแนวป๊อป, โซล, อาร์แอนด์บี, กอสเปล และ ดนตรีร่วมสมัยสำหรับผู้ใหญ่  จนถึงช่วงต้นเดือนสิงหาคม แครีมีเพลงต้นฉบับสองเพลงที่เขียนร่วมกับ อฟานาเซฟฟ์ อย่าง "เพลงเศร้าลำนำนิทาน" "มิสยูมอสต์ (แอตคริสต์มาสไทม์)" และ "เพลงกอสเปลกึ่งคริสต์มาสและมีความเป็นศาสนา" "จีซัสบอร์นออนดิสเดย์" สำหรับเพลงลำดับที่สามและเพลงต้นฉบับสุดท้าย ทั้งสองวางแผนที่จะเขียน "โดยอิงจากแนวเพลงของ ฟิล สเปคเตอร์ ผสมร็อกแอนด์โรล และเพลงคริสต์มาสที่ให้บรรยากาศช่วงปี 60"
เพลงเริ่มต้นด้วยเสียงระฆังจากเซเลสตรา ให้เสียงคล้ายกับกล่องดนตรีสมัยเก่าหรือลูกแก้วหิมะหน้าตาพิศวง เสียงระฆังเปิดนำดนตรียังได้รับการบรรยายว่ามีความคล้ายกับโครงสร้างทางดนตรีของเซเลสตราจากเดอะนัทแครกเกอร์ โดย ไชคอฟสกี อธิบายว่าการสร้างอารมณ์ร่วมทางดนตรีและการวางชั้นเสียงอย่างค่อย ๆ ขององค์ประกอบทางดนตรีช่วย "สร้างความตื่นเต้นกับการมาถึงของวันหยุดเทศกาลอย่างช้า ๆ" หลังการแนะนำเพลงผ่านเสียงร้องสไตล์อะแคปเปลลาของแครี เพลงดำเนินต่อด้วยเพอร์คัชชันอื่น ๆ ที่เป็นเครื่องบ่งบอกถึงเทศกาลคริสต์มาสอย่าง ระฆังเสียงกังวาลแย้มรับการเฉลิมฉลองในโบสถ์ และ "ลีลาจังหวะรองรับ (underlying rhythmic beat) ที่ให้เสียงคล้ายม้าหรือกวางเรนเดียร์วิ่งเหยาะ ๆ เกณฑ์ขั้นต่ำสำหรับเสียงทำนองศาสนาและทางโลกกังวาลสะท้อนกลับเหล่านี้ ทำให้เพลงมีจังหวะเร็วและมีเสียงที่น่ารื่นรมย์ แม้จะไม่หันเหไปทางทิศทางใดอย่างหุนหัน"
ในด้านของเนื้อร้อง เพลงนี้บรรยายว่านักร้องไม่สนใจแง่มุมทางวัตถุที่ธรรมดาในเทศกาลอย่างแสงไฟประดับประดา ต้นคริสต์มาส หิมะ หรือของขวัญ ตราบใดที่พวกเขาอยู่กับคนรักของเขาในวันคริสต์มาส เพลงนี้ประกอบรวมเครื่องดนตรีหลายเครื่อง ได้แก่ เปียโน กลองชุด ไวโอลิน โอโบ ฟลูต ไชม์ เอ็ฟเฟกต์เบส และคาวเบล เพลงทำชั้นเสียงพื้นหลังตลอดช่วงคอรัสและท่อนแยก (bridge)
หลังการเล่นด้วยจังหวะแบบรูบาโต "ออลไอวอนต์ฟอร์คริสต์มาสอีสยู" กำหนดเทมโปอยู่ที่ 150 บีตต่อนาที อ้างอิงจากโน้ตดนตรีเผยแพร่ที่ Musicnotes.com โดย โซนี/เอทีวีมิวสิกพับบลิชชิง เพลงนี้กำกับด้วยเครื่องหมายกำหนดจังหวะเป็น 4/4 (ซีเต็ม; common time) และในคีย์จีเมเจอร์ ช่วงเสียงของแครีในเพลงครอบคลุมตั้งแต่โน้ต จี3 ขึ้นสูงถึง เอ5 แครีเขียนเนื้อร้องเพลงและพัฒนาทำนองเพลง ขณะที่อฟานาเซฟฟ์ช่วยเรื่องการเรียบเรียงดนตรี เขายังเรียบเรียงและโปรแกรมเครื่องดนตรีทุกเครื่องโดยใช้แหล่งเสียงสังเคราะห์ (synthesized source)
รัฐสุลต่านซิงกอรา
รัฐสุลต่านซิงกอรา (Kesultanan Singora) ท้องถิ่นออกเสียงว่า เสงคะละ ในเอกสารไทยเรียก เมืองวิไชยคีรี หรือ วิไชยาคิริราช เป็นรัฐเมืองท่าบริเวณปากทะเลสาบสงขลาต่ออ่าวไทย ปัจจุบันตั้งอยู่บริเวณเขตจังหวัดสงขลาของประเทศไทย มีชื่อเสียงจากการเป็นเมืองท่าปลอดภาษี เป็นแหล่งรวมสินค้าจากตะวันออกและตะวันตก รวมทั้งควบคุมเส้นทางเดินเรือภายในทะเลสาบสงขลาและบริเวณอ่าวไทยบางส่วน ทุกวันนี้ยังเหลือร่องรอยของรัฐสุลต่านแห่งนี้เป็นอนุสรณ์ เช่น ป้อมปราการ, สุสานวิลันดา ซึ่งเป็นที่ฝังศพของชาวดัตช์ และสุสานมรหุ่ม ซึ่งเป็นที่ฝังพระศพสุลต่านสุลัยมานชาห์ บริเวณหัวเขาแดง อำเภอสิงหนคร
รัฐสุลต่านซิงกอรา หรือเมืองวิไชยคีรี ก่อตั้งโดยดาโต๊ะโมกอล ไม่ทราบชาติพันธุ์มาแต่เดิม แต่คาดว่าน่าจะเป็นโจรสลัดก่อนขึ้นเป็นเจ้าเมือง บางแห่งว่า เป็นชาวมุสลิมเชื้อสายเปอร์เซียหรืออาหรับจากชวา บ้างว่าเป็นแขกมักกะสัน ขณะที่บันทึกของคณะพ่อค้าชาวฝรั่งเศสในรัชสมัยสมเด็จพระนารายณ์มหาราช กล่าวไว้ว่า "...เมื่อปี ค.ศ. 1642 (พ.ศ. 2158) มีแขกมลายูคนหนึ่งได้ตั้งตนเป็นใหญ่และได้กบฏต่อพระเจ้ากรุงสยาม แขกมลายูผู้นี้ได้ทำป้อมคูประตูหอรบอย่างแข็งแรงแน่นหนา...พอสักหน่อย แขกมลายูอยู่ก็ตั้งตัวเป็นกษัตริย์ เรียกว่า พระเจ้าเมืองสงขลา" สอดคล้องข้อความเหนือหลุมฝังพระศพระบุว่า สุลต่านสุลัยมานเป็น "...มลายูที่นับถือศาสนาอิสลาม" เดิมรัฐสุลต่านซิงกอราเป็นประเทศราชขึ้นกับกรุงศรีอยุธยา ที่มีไว้เพื่อควบคุมและแก้ปัญหาโจรสลัดมุสลิมหรือที่เรียกว่าสลัดแขกในบริเวณนั้น ซิงกอรามีความเจริญรุ่งเรืองขึ้นในช่วงเวลาที่อาณาจักรนครศรีธรรมราช ซึ่งเป็นอีกหนึ่งประเทศราชและตัวแทนของอยุธยาในภาคใต้สิ้นความแข็งแกร่ง อันเนื่องมาจากการโจมตีของเหล่าสลัดแขก หลังการสถาปนาราชวงศ์ปราสาททอง ซิงกอราประกาศไม่ขึ้นต่อกรุงศรีอยุธยาหรือใคร ๆ พร้อมกับพัฒนาจนกลายเป็นเมืองท่าสำคัญแห่งหนึ่ง ครั้นในรัชสมัยสุลต่านสุลัยมาน ชาห์ รัฐสุลต่านซิงกอราขยายอำนาจทางการทหาร เข้ายึดเมืองนครศรีธรรมราช ปัตตานี และพัทลุงไว้ในอำนาจ พวกเขาวางอำนาจลงในท้องถิ่นพัทลุง ทว่าในรัชกาลสมเด็จพระนารายณ์มหาราชทรงมองว่าซิงกอราหรือวิไชยคีรีเป็นเพียงประเทศราชของอยุธยา การกระทำเช่นนี้ทรงถือว่าเป็นกบฏ จึงมีพระราชโองการให้ทหารไปรบและยึดซิงกอราไว้ได้ ก่อนทำการกวาดต้อนผู้คนไปถวาย อย่างไรก็ตามเจ้านายซิงกอราที่ถูกกวาดต้อน บางคนยังรับราชการต่อเนื่องจนถึงยุครัตนโกสินทร์ มีลูกหลานสืบทอดลงมา หนึ่งในนั้นคือสมเด็จพระศรีสุลาลัย พระราชชนนีในพระบาทสมเด็จพระนั่งเกล้าเจ้าอยู่หัว และวงศ์มาหุมแขกบางส่วนได้เป็นเจ้าเมืองพัทลุงสืบทอดมา ส่วนราษฎรบางส่วนถูกกวาดต้อนไว้ที่บ้านสงขลาและบ้านพุมเรียง จังหวัดสุราษฎร์ธานี
พระยาดัษกรปลาศ (ทองอยู่ โรหิตเสถียร)
พระยาดัษกรปลาศ (ทองอยู่ โรหิตเสถียร) หรือ พันเอกพระยาดัษกรปลาศ (ทองอยู่ โรหิตเสถียร) เป็นบุตรชายของพระยาพระกฤษณรักษ์ (บุญยัง โรหิตเสถียร) ข้าหลวงใหญ่ ณ หลวงพระบาง, ข้าหลวงเทศาภิบาลมณฑลนครสวรรค์ และ เป็นราชองครักษ์ประจำพระองค์ของรัชกาลที่ 5
เรียบเรียงจาก ประชุมพงษาวดารภาคที่ 11 เรื่อง พงษาวดารเมืองหลวงพระบาง ซึ่งได้มีการพิมพ์แจกในงานศพของพระยาดัษกรปลาศ (ทองอยู่ โรหิตเสถียร) ซึ่งมีการจัดพิมพ์ที่โรงพิมพ์โสภณพิพรรฒธนากร กล่าวว่า นายพันเอก พระยาดัษกรปลาส (ทองอยู่ โรหิตเสถียร) ท ม.ต ช. ดุษฎีมาลา. เข็มราชการแผ่นดิน. ฯลฯ เป็นบุตรชายของ พระยาพระกฤษณรักษ์ (บุญยัง โรหิตเสถียร) เกิดในรัชสมัย รัชกาลที่ 3 เมื่อวันพฤหัสบดี เดือน 11 ขึ้น 10 ค่ำ ปีระกา จุลศักราช 1211 พ.ศ. 2392 แรกเริ่มได้เข้ารับราชการเมื่อปีมะแม พ.ศ. 2414 ซึ่งมีอายุ 22 ปี เป็นทหารมหาดเล็กรักษาพระองค์ในรัชกาลที่ 5 2 ปี จึงได้เป็นนายสิบโท 3 ปี แล้วจึงได้เป็นนายสิบเอกในกองร้อยที่ 6 อีก 4 ปี
ในเรื่องครอบครัวนั้นพระยาดัษกรปลาศมีพี่น้องรวม 9 คน คือ เจ้าจอมศิลา และ เจ้าจอมแปลก (ในรัชกาลที่ 4), นายไผ่, นายพันเอก พระยาดัษกรปลาศ, นายทองคำ, นายร้อยโท นาค , รองอำมาตย์โท ขุนพิทักษ์สาลี, ปุก (ภริยาหลวงสารยุทธสรสิทธิ์), นายสวน ซึ่งภายหลังพระยาดัษกรปลาศได้รับพระราชทานนามสกุล โรหิตเสถียร จากรัชกาลที่ 6 ทำให้ทุกคนในครอบครัวเริ่มต้นใช้นามสกุล
124
124 เป็น จำนวนธรรมชาติ อยู่ถัดจาก 123 (หนึ่งร้อยยี่สิบสาม) และอยู่ก่อนหน้า 125 (หนึ่งร้อยยี่สิบห้า)
ประเทศโมร็อกโกในโอลิมปิกฤดูหนาว 2022
ประเทศโมร็อกโก จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติโมร็อกโกเป็นตัวแทนประเทศโมร็อกโกในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
วัดประสาท (กรุงเทพมหานคร)
วัดประสาท เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร สร้างขึ้นและได้รับพระราชทานวิสุงคามสีมาเมื่อ พ.ศ. 2300 มีงานประเพณีตามวันสำคัญทางพระพุทธศาสนาต่าง ๆ งานประจำปีมีงานปิดทองรอยพระพุทธบาทจำลองช่วงเดือนมีนาคม พระพุทธรูปสำคัญได้แก่ พระประธานในอุโบสถและหลวงพ่อโต พระประธานในอุโบสถหลังเดิม นิยมแก้บนด้วยประทัด บ้างเล่าว่าหลวงพ่อโตเป็นพี่น้องกับหลวงพ่อตาแดง วัดเพลง (กลางสวน) เกจิอาจารย์ได้แก่ หลวงปู่พลอย (อดีตเจ้าอาวาส) ภายในวัดยังมีโรงเรียนวัดประสาท (สังกัดกรุงเทพมหานคร) และโรงเรียนสุวรรณพลับพลา (โรงเรียนมัธยมวัดประสาท) (กระทรวงศึกษาธิการ)
อาคารเสนาสนะ
อุโบสถหลังใหม่กว้าง 8 เมตร ยาว 25 เมตร เริ่มวางศิลาฤกษ์เมื่อเดือนพฤษภาคม พ.ศ. 2533 ก่อสร้างแล้วเสร็จมีพิธีผูกพัทธสีมาในเดือนมีนาคม พ.ศ. 2538 หน้าบันเป็นซุ้มปราสาท 3 ช่อง ประดิษฐานพระพุทธรูปยืนทั้ง 3 ช่อง ใบเสมาล้อมรอบอุโบสถสลักจากหินทรายแดง สลักใหม่เลียนแบบของเดิม อุโบสถหลังใหม่อยู่ติดกับอุโบสถหลังเดิมซึ่งปัจจุบันแปลงเป็นวิหาร วิหารกว้าง 7.65 เมตร ยาว 19.2 เมตร สร้างเมื่อ พ.ศ. 2504 บ้างว่าสร้างเมื่อ พ.ศ. 2505 ภายในวิหารประดิษฐาน หลวงพ่อโต เป็นพระพุทธรูปหินทรายโบราณ
อาคารเสนาสนะอื่น ได้แก่ กุฏิสงฆ์ มีกุฏิเจ้าอาวาส 2 หลัง และกุฏิสงฆ์ 5 หลัง เป็นอาคารไม้ 1 หลัง ครึ่งตึกครึ่งไม้ 1 หลัง คอนกรีตเสริมเหล็ก 3 หลัง ศาลาการเปรียญ กว้าง 12.5 เมตร ยาว 31.3 เมตร หอสวดมนต์ สร้างเมื่อ พ.ศ. 2505 หอระฆังและหอกลอง มณฑปพระพุทธบาทจำลอง และศาลาท่าน้ำ
ปริศนา (แก้ความกำกวม)
ปริศนา อาจหมายถึง
พัซเซิล
ปริศนา ตามคำแปลของ พัซเซิล (Puzzle) นอกจาก เกมปริศนาทั่วไป อาจหมายถึง
ริดเดิล
ปริศนา ตามคำแปลของ ริดเดิล (Riddle) นอกจาก ปริศนาคำทายทั่วไป อาจหมายถึง
กีฬาแฮนด์บอลในโอลิมปิกฤดูร้อน 2020 – ทีมชาย
การแข่งขันกีฬาแฮนด์บอลชายในโอลิมปิกฤดูร้อน 2020 จะเป็นการแข่งขันแฮนด์บอลชายครั้งที่ 14 ในโอลิมปิกฤดูร้อน จะจัดขึ้นระหว่างวันที่ 24 กรกฎาคมถึง 7 สิงหาคม พ.ศ. 2564 ทุกเกมจะเล่นที่สนามกีฬาในร่มแห่งชาติโยโยงิในโตเกียว ประเทศญี่ปุ่น
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
รอบแบ่งกลุ่ม
เวลาทั้งหมดเป็นเวลามาตรฐานญี่ปุ่น (UTC+9)
กลุ่ม A
<section begin=AStandings /><section end=AStandings />
<section begin=A4 /> <section end=A4 /> <section begin=A6 /> <section end=A6 /> <section begin=A5 /> <section end=A5 />
<section begin=A7 /> <section end=A7 /> <section begin=A9 /> <section end=A9 /> <section begin=A8 /> <section end=A8 />
<section begin=A12 /> <section end=A12 /> <section begin=A10 /> <section end=A10 /> <section begin=A11 /> <section end=A11 />
<section begin=A13 /> <section end=A13 /> <section begin=A15 /> <section end=A15 /> <section begin=A14 /> <section end=A14 />
กลุ่ม B
<section begin=BStandings /><section end=BStandings />
<section begin=B2 /> <section end=B2 /> <section begin=B3 /> <section end=B3 /> <section begin=B1 /> <section end=B1 />
<section begin=B5 /> <section end=B5 /> <section begin=B6 /> <section end=B6 /> <section begin=B4 /> <section end=B4 />
<section begin=B7 /> <section end=B7 /> <section begin=B8 /> <section end=B8 /> <section begin=B9 /> <section end=B9 />
<section begin=B12 /> <section end=B12 /> <section begin=B10 /> <section end=B10 /> <section begin=B11 /> <section end=B11 />
<section begin=B14 /> <section end=B14 /> <section begin=B13 /> <section end=B13 /> <section begin=B15 /> <section end=B15 />
ริเอะ มาชิโกะ
ริเอะ มาชิโกะ (秋山 莉奈 (Mashiko Rie)) เกิดเมื่อวันที่ 28 กรกฎาคม ค.ศ. 1979 เป็นนักแสดง ,นักเดินแบบหญิง ชาวญี่ปุ่น
ผลงาน
ละคร
ภาพยนตร์
ฮาบูเมจินโนโอโมชิโรโชงิ
ฮาบูเมจินโนโอโมชิโรโชงิ เป็นวิดีโอเกมหมากรุกญี่ปุ่น (将棋) ที่ได้รับการพัฒนาโดยแอคเซส และได้รับการวางจำหน่ายโดยโทมีคอร์ปอเรชัน ซึ่งได้รับการเปิดตัวเฉพาะในประเทศญี่ปุ่นเมื่อปี ค.ศ. 1995
เกมนี้ได้รับการรับรอง/ดูแลโดยโยชิฮารุ ฮาบุ
การตอบรับ
ในช่วงเปิดตัว นิตยสารแฟมิคอม ซือชิน ได้ให้คะแนนเกมนี้ที่ 25 คะแนนจากคะแนนเต็ม 40
นาโธสโทมูลิดา
นาโธสโทมูลิดา (Gnathostomulida) เป็นไฟลัมหนึ่งของสัตว์ไม่มีกระดูกสันหลัง
กัมบริลส์
กัมบริลส์ (Cambrils) เป็นเมืองและเทศบาลชายฝั่งทะเลเมดิเตอร์เรเนียนในโกมาร์กาบัชกัม จังหวัดตาร์ราโกนา แคว้นกาตาลุญญา ประเทศสเปน เมืองตั้งอยู่ใกล้เมืองท่องเที่ยวซาลอว์ และผู้ที่ใช้บริการท่าอากาศยานแร็วส์ก็มักแวะเยี่ยมเยียนเมืองนี้ด้วย
วัดบุพพาราม
วัดบุพพารามมหาวิหาร เป็นพระวิหารที่อยู่ใกล้เคียงกับมหาวิหารเชตวัน ทางใต้ของนครสาวัตถี เมืองหลวงของแคว้นโกศล นางวิสาขามหาอุบาสิกา ผู้เป็นเอตทัคคะในบรรดาทายิกาทั้งปวงเป็นผู้สร้างถวาย โดยขายเครื่องประดับประจำตัวตั้งแต่แต่งงาน เรียกชื่อว่ามหาลดาปสาธน์ เป็นเครื่องอาภรณ์งามวิจิตประกอบด้วยรัตนะ 7 ประการมีค่ามากถึง 90 ล้านกหาปนะ และได้รับยกย่องว่าเป็นของสำหรับผู้มีบุญในสมัยพุทธกาลมีเพียง 3 คน คือ นางวิสาขา พระนางมัลลิกา และลูกเศรษฐี ณ พาราณาสี นางวิสาขานำมาสร้างวัดถวายพระพุทธเจ้าและพระภิกษุสงฆ์ คือ มิคารมาตุปราสาท วัดบุพพาราม ณ พระนครสาวัตถี โดยมีพระมหาโมคคัลลานะ อัครสาวกเบื้องซ้ายเป็นนวกัมมาธฏฐายี พระพุทธองค์เสด็จมาจำพรรษาที่วัดบุพพารามเป็นเวลา 6 พรรษา
ประเทศสิงคโปร์ในซีเกมส์
สิงคโปร์ เริ่มส่งนักกีฬาเข้าร่วมการแข่งขันกีฬาซีเกมส์ในปี พ.ศ. 2502 โดยเป็นสมาชิกผู้ก่อตั้งสหพันธ์กีฬาเอเชียตะวันออกเฉียงใต้ (SEAGF) ร่วมกับประเทศพม่า (ปัจจุบันคือเมียนมาร์) กัมพูเจีย (ปัจจุบันคือกัมพูชา) ลาวมาลายา (ปัจจุบันคือมาเลเซีย) และสาธารณรัฐเวียดนาม (เวียดนามใต้) ไทยเข้าแข่งขันกีฬาคาบสมุทรเอเชียตะวันออกเฉียงใต้ เป็นครั้งแรก(SEAPG) จากชื่อเดียวกับ "คาบสมุทร" ซึ่งหมายความว่าประเทศในคาบสมุทรในเอเชียตะวันออกเฉียงใต้จะแข่งขันกันในเกมดังกล่าว การแข่งขันกีฬาเพนนินซูล่าแห่งเอเชียตะวันออกเฉียงใต้มีทั้งหมด 8 รายการ โดย 3 รายการจัดขึ้นที่ประเทศไทย เกมที่กัมพูชาเป็นเจ้าภาพในปี พ.ศ. 2506 ถูกยกเลิกเนื่องจากสถานการณ์ทางการเมืองภายในประเทศ
ในปี พ.ศ. 2518 การแข่งขันกีฬาคาบสมุทรเอเชียตะวันออกเฉียงใต้ครั้งล่าสุดจัดขึ้นที่ประเทศไทย ก่อนที่จะเปลี่ยนชื่อเป็นเอเชียตะวันออกเฉียงใต้หลังจากแสดงความสนใจที่จะแข่งขันจากประเทศเกาะต่างๆ ในเอเชียตะวันออกเฉียงใต้ เช่น อินโดนีเซีย ฟิลิปปินส์ และสิงคโปร์บริเวณชายฝั่งมาเลเซีย ประเทศไทยเป็นเจ้าภาพจัดการแข่งขันกีฬาประเภทนี้ครั้งแรกในปี พ.ศ. 2528 สิบปีหลังจากรุ่น พ.ศ. 2518
สิงคโปร์ถูกกำหนดให้เป็นเจ้าภาพจัดการแข่งขันกีฬาซีเกมส์ 2029 หลังจาก 14 ปี ครั้งสุดท้ายที่สิงคโปร์เป็นเจ้าภาพการแข่งขันคือในปี 2015 ที่เมืองสิงคโปร์
แผนที่ชุดภาษาใกล้สูญของโลก
แผนที่ชุดภาษาใกล้สูญของโลก (Atlas of the World's Languages in Danger) ของยูเนสโก เป็นสิ่งพิมพ์ออนไลน์ที่ครอบคลุมรายการภาษาใกล้สูญของโลก เดิมทีจัดพิมพ์ขึ้นแทนที่ หนังสือปกแดงว่าด้วยภาษาใกล้สูญ (Red Book of Endangered Languages) หลังจากที่ยูเนสโกตีพิมพ์หนังสือทั้งสองพร้อมกันในช่วงเวลาสั้น ๆ ก่อนที่จะเปลี่ยนรูปแบบของแผนที่ชุดนี้เป็นสิ่งพิมพ์ออนไลน์เท่านั้น
การจัดอันดับ
ยูเนสโกจัดอันดับความเสี่ยงเป็น 6 หมวดหมู่ ดังนี้:
แม่น้ำพรหมบุตร
แม่น้ำพรหมบุตร (อักษรโรมัน: Brahmaputra; ) เป็นแม่น้ำข้ามพรมแดนไหลผ่านทิเบตในประเทศจีน, อินเดีย และบังกลาเทศ เป็นแม่น้ำที่ใหญ่ที่สุดอันดับเก้าของโลกในแง่ของปริมาณน้ำไหลออก และยาวที่สุดอันดับที่สิบห้า
แม่น้ำมีจุดเริ่มต้นที่ทะเลสาบมนสโรวาร ใกล้เขาไกรลาศ ทางตอนเหนือของหิมาลัย ในทิเบต ช่วงที่ไหลในบริเวณนั้นจะเรียกว่าแม่น้ำยาร์บุงซังโป จากนั้นไหลผ่านทิเบตใต้และแตกผ่านหิมาลัยเป็นธารน้ำใหญ่ ๆ เช่น ยาร์ลุงซังโป และไหลเข้าอรุณาจัลประเทศในประเทศอินเดีย จากนั้นไหลไปทางตะวันตกเฉียงใต้ผ่านรัฐอัสสัม และลงใต้เข้าประเทศบังกลาเทศ กลายเป็นแม่น้ำยมุนา (คนละสายกันกับแม่น้ำยมุนาในอินเดีย) จากนั้นจึงรวมเข้ากับแม่น้ำคงคาในแถบสามเหลี่ยมปากแม่น้ำคงคา กลายเป็นแม่น้ำปัทมา และกลายเป็นแม่น้ำเมฆนา ก่อนไหลออกอ่าวเบงกอล
แม่น้ำพรหมบุตรมีความยาวรวม 3848 km และมีความสำคัญมากต่อการชลประทานและการคมนาคมในภูมิภาค ความลึกเฉลี่ยแม่น้ำอยู่ที่ 30 m และจุดลึกสุดมีความลึกที่ 135 m (คือที่ สทิยา) เมื่อหิมะในหิมาลัยละลาย แม่น้ำพรหมบุตรจะเสี่ยงต่อการเกิดอุทกภัยร้ายแรง ปริมาณน้ำไหลออกของแม่น้ำอยู่ที่ 19800 m3/s และอาจสูงถึง 100000 m3/s ในช่วงอุทกภัย
จักรพรรดิโกะ-นิโจ
จักรพรรดิโกะ-นิโจ (後二条天皇 (Go-Nijō tennō), 9 มีนาคม 1285 — 10 กันยายน 1308) เป็น จักรพรรดิญี่ปุ่น องค์ที่ 94 ตามลำดับการสืบราชสันตติวงศ์ พระองค์ครองสิริราชสมบัติตั้งแต่ปี ค.ศ. 1301 จนกระทั่งพระองค์สวรรคตในปี ค.ศ. 1308
โดยพระนามของพระองค์นั้นนำมาจากพระนามของ จักรพรรดินิโจ ซึ่งครองราชย์ในช่วง ศตวรรษที่ 12 โดยได้ใส่คำว่า โกะ (後) ที่แปลว่า สอง หรือ ยุคหลัง เข้าไปในพระนามทำให้พระนามของพระองค์แปลได้ว่า จักรพรรดินิโจที่สอง หรือ จักรพรรดินิโจยุคหลัง
พระราชประวัติ
จักรพรรดิโกะ-นิโจมีพระนามก่อนจะขึ้นสืบราชบัลลังก์ดอกเบญจมาศว่า เจ้าชายคุนิฮะรุ
เป็นพระราชโอรสองค์ใหญ่ใน จักรพรรดิโกะ-อุดะ จักรพรรดิองค์ที่ 91 ผู้เป็นต้นราชสกุล ไดกะกุจิ ราชสกุลที่อ้างสิทธิในการสืบราชบัลลังก์พร้อมกับราชสกุล จิเมียวอิน
เหตุการณ์ในพระชนมชีพของจักรพรรดิโกะ-นิโจ
เจ้าชายคุนิฮะรุได้รับการสถาปนาเป็นรัชทายาทเมื่อปี ค.ศ. 1286 ต่อจากเจ้าชายทะเนะฮิโตะจากราชสกุลจิเมียวอินหรือต่อมาคือ จักรพรรดิโกะ-ฟุชิมิ
อดีตจักรพรรดิโกะ-อุดะพระราชบิดาของจักรพรรดิโกะ-นิโจได้เป็น ไดโจโฮโอ (มหาธรรมราชา) กุมพระราชอำนาจไว้เหนือจักรพรรดิโกะ-นิโจ
วันที่ 10 กันยายน พ.ศ. 1851 จักรพรรดิโกะ-นิโจพระประชวรและสวรรคตขณะมีพระชนมายุเพียง 23 พรรษาเจ้าชายโทะมิฮิโตะที่รัชทายาทจากสายราชสกุลจิเมียวอิงขึ้นครองราชบัลลังก์ต่อมาเป็น จักรพรรดิฮะนะโซะโนะ
ล่าหัวใจ ยัยตัวร้าย
ล่าหัวใจ ยัยตัวร้าย (데이지; Daisy) เป็นภาพยนตร์เกาหลี จัดฉายครั้งแรกในค.ศ. 2006 กำกับโดยแอนดริว เลาซึ่งเป็นผู้กำกับชาวฮ่องกง ที่มีผลงานมาแล้วอย่างภาพยนตร์ไตรภาคชุดสองคนสองคม โดยมีนักแสดงนำคือ จวน จีฮุน จากภาพยนตร์เรื่องยัยตัวร้ายกับนายเจี๋ยมเจี้ยม, จุง วู-ซุง จากภาพยนตร์เรื่องมหาสงครามกู้ปฐพี, เดวิด เจียง, ลี ซองแจ จากภาพยนตร์เรื่องสองโก๋ แสบเขย่าโลก และชอน โฮจิน จากภาพยนตร์เรื่องโฉดโคตรลวงโลก
ล่าหัวใจ ยัยตัวร้าย เป็นภาพยนตร์โรแมนติกเมโลดราม่า อันเป็นเรื่องราวระหว่างศิลปินนักวาดภาพสาว (จวน จีฮุน) กับนักสืบตำรวจสากล และนักฆ่ามืออาชีพ ซึ่งผูกปมให้ผู้ชมได้ติดตามเรื่องราวเกี่ยวกับความรักของตัวละครเหล่านั้น โดยมีการถ่ายทำที่ประเทศเนเธอร์แลนด์ตลอดทั้งเรื่อง ซึ่งส่วนใหญ่ถ่ายในเมืองอัมสเตอร์ดัม, ฮาร์เลม และเอเพน ภาพยนตร์ผลิตโดย iFilm และจัดฉายขึ้นครั้งแรกที่เกาหลีใต้ในวันที่ 9 มีนาคม ค.ศ. 2006
ภาพยนตร์ดังกล่าวแบ่งออกเป็นสองเวอร์ชันคือฉบับตัดต่อเวอร์ชันเอเชีย กับฉบับตัดต่อเวอร์ชันนานาชาติ
เนื้อเรื่องย่อ
เหตุการณ์ทั้งหมดเริ่มต้นที่กรุงอัมสเตอร์ดัม ประเทศเนเธอร์แลนด์ เมื่อเฮยอง (จวน จีฮุน) ซึ่งเป็นนักวาดภาพหญิงสาวได้พบกับรักครั้งแรก เมื่อเธอได้พบกับดอกเดซี่ที่มีคนส่งมาให้ทุกวันโดยที่เธอเองก็ไม่ทราบว่าชายผู้นั้นเป็นใคร ซึ่งแท้จริงแล้ว ชายผู้นั้นคือปาร์ค (จุง วู-ซุง) ที่แอบส่งดอกไม้มาให้
แคว้นศักดินาโทซะ
แคว้นศักดินาโทซะ เป็นแคว้นศักดินาโบราณซึ่งปัจจุบันคือจังหวัดโคจิ โดยในอดีตแคว้นนี้มีตระกูลยามาอูจิเป็นผู้ปกครอง ซึ่งยามาอูจิ โทโยชิเงะ ไดเมียวคนที่ 15 ได้มีส่วนร่วมในการโค่นล้มรัฐบาลโชกุนโทกูงาวะ ด้วยการเขียนฎีกาให้โทกูงาวะ โยชิโนบุ ยอมถวายคืนพระราชอำนาจแก่จักรพรรดิโคเม บุคคลสำคัญในยุคนั้นถือกำเนิดที่แคว้นนี้เช่น ซากาโมโตะ เรียวมะ, นากาโอกะ ชินตาโร และอิวาซากิ ยาตาโร เป็นต้น
พระยาพิชัยไอศวรรย์ (หยาง จิ้นจง)
พระยาพิชัยไอศวรรย์ ชื่อว่า หยาง จิ้นจง  (楊進宗 พินอิน: Yáng Jìnzōng) เป็นขุนนางและแม่ทัพผู้มีบทบาทในรัชสมัยสมเด็จพระเจ้าตากสินในสมัยกรุงธนบุรี
หยาง จิ้นจง เป็นพ่อค้าชาวจีนเดินเรือค้าขายระหว่างจีนและสยาม ปรากฏครั้งแรกเป็นผู้นำคณะทูตบรรณาการจากสยามอยุธยาไปยังจีนราชวงศ์ชิง ซึ่งเดินทางถึงกรุงปักกิ่งเมื่อเดือนพฤษภาคม พ.ศ. 2309 แต่ไม่สามารถเดินทางกลับสยามได้เนื่องจากกรุงศรีอยุธยากำลังถูกพม่าล้อมไว้อยู่ ในพ.ศ. 2310 หลังจากการเสียกรุงศรีอยุธยาครั้งที่สอง หยางจิ้นจงได้ให้การแก่ราชสำนักจีนว่า หากราชสำนักจีนต้องการติดต่อกับทางสยาม แนะนำให้ติดต่อผ่านทางผู่หลาน (普蘭 พินอิน: Pǔ Lán – เจ้าขรัวหลาน) เจ้าเมืองจันทบุรี หรือผ่านทางม่อซื่อหลินเจ้าเมืองบันทายมาศห่าเตียน เป็นเหตุให้ราชสำนักจีนส่งข้าหลวงมาสืบเหตุการณ์เกี่ยวกับสยามที่เมืองบันทายมาศ ในเดือนกันยายน พ.ศ. 2310 หยางจิ้นจงเดินทางมากับข้าหลวงราชสำนักจีนชื่อว่าสู่ฉวน (許全) เดินทางโดยเรือไปยังเมืองห่าเตียน แต่ทว่าเรือเจอพายุทำให้พลัดออกนอกเส้นทางไปจอดที่เมืองนครศรีธรรมราชแทน สู่ฉวนข้าหลวงของจีนล้มป่วยถึงแก่กรรมที่นครศรีธรรมราช
หยางจิ้นจงเข้ารับราชการที่กรุงธนบุรีประมาณพ.ศ. 2311 ในเดือนพฤศจิกายน พ.ศ. 2314 สงครามสยาม-เวียดนาม สมเด็จพระเจ้าตากสินเสด็จยกทัพเรือเข้าโจมตีเมืองบันทายมาศ โดยมีพระยาพิพิธ (เฉิน เหลียน) ผู้ว่าที่โกษาธิบดีเป็นแม่ทัพเรือ และมีพระยาพิชัยไอศวรรย์ (หยาง จิ้นจง) เป็นทัพหน้า เทียบกับเอกสารจีนซึ่งระบุว่า เจิ้นสินยกทัพตีเมืองห่าเตียนมีเฉินเหลียนเป็นแม่ทัพเรือและมีหยางจิ้นจงเป็นทัพหน้า พระยาพิชัยไอศวรรย์มีกองเรือกำลังพลจำนวน 1,686 คน ซึ่งเป็นกองเรือฝ่ายสยามที่มีกำลังพลมากที่สุดในสงครามครั้งนั้น มีพระราชโองการให้พระยาพิชัยไอศวรรย์แต่งสาส์นไปเจรจาเกลี่ยกล่อมหมักเทียนตื๊อเจ้าเมืองบันทายมาศ หลังจากที่ฝ่ายธนบุรียึดได้เมืองบันทายมาศแล้ว สมเด็จพระเจ้าตากสินมีพระราชโองการมอบหมายให้พระยาพิชัยไอศวรรย์ก่อกำแพงพระนครธนบุรี ในพ.ศ. 2314 เมื่อทรงแต่งตั้งให้พระยาพิพิธผู้ว่าราชการที่โกษาธิบดีเป็นพระยาราชาเศรษฐีเจ้าเมืองบันทายมาศคนใหม่แล้ว โปรดฯให้พระยาพิชัยไอศวรรย์ (หยาง จิ้นจง) มาว่าที่โกษาธิบดีแทนที่
สงครามบางแก้ว พ.ศ. 2317 ทัพพม่าจากด่านเจดีย์สามองค์ยกเข้ามาถึงบ้านภูมิแขวงเมืองนครไชยศรี สมเด็จพระเจ้าตากสินมีพระราชโองการให้พระยาพิชัยไอศวรรย์ (หยาง จิ้นจง) ผู้ว่าที่โกษาธิบดี ยกทัพจำนวน 1,000 คน ไปตีพม่าที่นครไชยศรี
วัดมะลิ
วัดมะลิ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร ปัจจุบันเจ้าอาวาสคือ พระครูธรรมวิมล (ทองสุข ธมฺมกุสโล)
ประวัติ
วัดมะลิสร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อปี พ.ศ. 2350 วัดสนับสนุนให้พระภิกษุสามเณรศึกษาพระปริยัติธรรม แผนกธรรมและบาลี ภายในวัดยังมีโรงเรียนวัดมะลิ ระดับประถมศึกษาและมัธยมศึกษา
อาคารเสนาสนะ
อาคารเสนาสนะมีอุโบสถกว้าง 9 เมตร ยาว 24 เมตร หลังคา 2 ชั้น 3 ลด เดิมด้านหน้าและหลังเป็นแบบพาไลลาดลงมา ต่อมาเปลี่ยนเป็นทรงหน้านาง เมื่อ พ.ศ. 2502 รวมกำแพงแก้วรอบอุโบสถ ภายในประดิษฐานพระประธานแบบสมัยสุโขทัย ปางมารวิชัย ปูนปั้นลงรักปิดทอง พร้อมด้วยอัครสาวก พระพุทธรูปปางต่าง ๆ จำนวน 9 องค์ มีกุฏิสงฆ์จำนวน 5 หลัง ศาลาการเปรียญ กว้าง 17.20 เมตร ยาว 40 เมตร วิหาร 1 หลัง ภายในมีพระพุทธรูปศิลาแลง 1 องค์ ศาลาอเนกประสงค์ 1 หลัง ศาลาประชุมสงฆ์ 1 หลัง ศาลาบำเพ็ญกุศลหรือตั้งศพ 2 หลัง อาคารโรงครัว 1 หลัง อาคารฌาปนสถาน (เมรุ) 1 หลัง อาคารพระปริยัติธรรมและปฏิบัติธรรม 1 หลัง
ตำบลลำเพียก
ลำเพียก เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลลำเพียก ตั้งระยะทางห่างจากอําเภอครบุรี ประมาณ 35 กิโลเมตร
การปกครอง
ตำบลลำเพียก แบ่งการปกครองออกเป็น 12 หมู่บ้าน คือ
แขวงฮเวฮย็อน
แขวงฮเวฮย็อน (회현동, Hoehyeon dong) เป็นแขวง (ทง) ของเขตชุงในโซล ประเทศเกาหลีใต้
ประเทศเนเธอร์แลนด์ในโอลิมปิกฤดูหนาว 2022
ประเทศเนเธอร์แลนด์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเนเธอร์แลนด์เป็นตัวแทนประเทศเนเธอร์แลนด์ในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
เวลารัฐคติ
เวลารัฐคติ (civil time) เป็นระบบเวลาที่ใช้กันทั่วไปในชีวิตประจำวัน โดยกำหนดให้เที่ยงวันซึ่งดวงอาทิตย์เฉลี่ยผ่านเส้นเมริเดียนท้องฟ้าเป็นจุดกึ่งกลาง และให้เวลาเที่ยงคืนก่อนหน้านั้นครึ่งวันเป็นจุด 0 นาฬิกา และเป็นจุดแบ่งวัน
พระพฤหัสบดี
พระพฤหัสบดี (เทวนาครี: बृहस्पति พฤหสฺปติ) เป็นเทวดานพเคราะห์องค์หนึ่ง ในคติไทย พระพฤหัสบดีถูกสร้างขึ้นมาจากพระศิวะทรงนำฤๅษี ๑๙ ตน บดป่นเป็นผง ห่อผ้าสีเหลืองส้ม ประพรมด้วยน้ำอมฤต แล้วเสกได้เป็นพระพฤหัสบดี มีพระวรกายสีส้มทอง ทรงเครื่องผนวชฤๅษี นุ่งห่มหนังเสือ สวมลูกประคำ ทรงเครื่องประดับเป็นทองคำ แก้วบุษราคัมและแก้วไพฑูรย์ ทรงมฤค (กวาง) เป็นพาหนะ ประจำอยู่ทิศตะวันตก และแสดงถึงอักษรวรรค ปะ (บ ป ผ ฝ พ ฟ ภ ม) เรียกว่า มุสิกนาม พระพฤหัสบดีจัดว่าเป็นครูของเทวดาทั้งหลาย (เทวคุรุ,เทวาจารย์) จึงนิยมทำพิธีไหว้ครูในวันพฤหัสบดี ในไตรภูมิพระร่วง พระพฤหัสบดีมีวิมานลอยอยู่รอบเขาพระสุเมรุด้านทิศตะวันตก วิมานใหญ่ ๑๗ โยชน์ รัศมีขาวเหลืองดังมุก
ในคติฮินดู พระพฤหัสบดี เป็นบุตรของฤๅษีอังคิรส กับพระนางสมฤติ พระศิวะทรงแต่งตั้งให้เป็นคุรุแห่งเหล่าเทวดา ทรงเป็นทั้งเทวฤๅษี เทวคุรุ และเทวดานพเคราะห์ เป็นเทพประจำดาวพฤหัสบดี เป็นเทพแห่งสติปัญญา ความรู้ พลังญาณ การศึกษาเล่าเรียน เป็นเทพประจำเหล่าครูบาอาจารย์และฤๅษีมุนี พระพฤหัสบดี มีพี่ชาย ๒ องค์ คือ ฤๅษีอุตัถยะ และ ฤๅษีสังวรรตนะ พระพฤหัสบดีและนางมัมตา ชายาของฤๅษีอุตัถยะ ลักลอบเป็นชู้กัน เมื่อฤๅษีอุตัถยะรู้ จึงสาปให้บุตรในท้องของนางมัมตากลายเป็นคนตาบอด และสาปพระพฤหัสบดีว่า ในอนาคตชายาของพระพฤหัสบดีก็จะเป็นชู้กับผู้อื่น บุตรที่ตาบอดนั้น ชื่อว่า ฤๅษีทีรฆตมัส ส่วนบุตรอีกคนของนางมัมตากับพระพฤหัสบดี คือ ฤๅษีภรัทวาช และพระพฤหัสบดีก็ทรงอวตารลงมาเกิดเป็นบุตรของบุตรของตนเอง คือ โทรณาจารย์ อาจารย์ประจำราชสำนักกรุงหัสตินาปุระ
พระพฤหัสบดีเป็นเทวดานพเคราะห์ประเภทศุภเคราะห์ ให้ผลดังเช่นนิสัยแห่งพระฤๅษี นั่นคือ ผู้ใดเกิดวันพฤหัสบดี หรือมีพระพฤหัสบดีสถิตร่วมกับลัคนา มักทำอะไรด้วยความระมัดระวัง สุขุมรอบคอบ ใฝ่รู้ใฝ่เรียน เมตตาปรานีต่อผู้อื่น พระพฤหัสบดีเป็นมิตรกับพระอาทิตย์ และเป็นศัตรูกับพระจันทร์ เนื่องจากถูกพระจันทร์แย่งชิงชายา คือ นางตาราไปครองเป็นชายาของตัวเอง แต่ท้ายสุดพระพฤหัสบดีก็ได้นางตารากลับไป ในนิทานชาติเวรเล่าว่า ครั้งหนึ่ง พระพฤหัสบดีเกิดเป็นอาจารย์ทิศาปาโมกข์ พระอาทิตย์เกิดเป็นมานพหนุ่ม พระจันทร์เกิดเป็นบุตรีอาจารย์ทิศาปาโมกข์ พระอังคารเกิดเป็นวิทยาธร มานพหนุ่มได้มาเล่าเรียนวิชากับอาจารย์ทิศาปาโมกข์ จนสำเร็จวิชา อาจารย์จึงยกบุตรีให้ และให้ใส่นางไว้ในผอบทองเพื่อจะได้ปลอดภัย วันหนึ่งมานพไปหาผลไม้ในป่า วิทยาธรได้ลักลอบมาเป็นชู้กับบุตรีอาจารย์ อาจารย์เข้าฌานและได้เห็นความประพฤติชั่วของบุตรี จึงคิดอุบายขึ้นมา วันหนึ่งมานพกลับมาเยี่ยมอาจารย์ อาจารย์ได้หยิบเซี่ยนหมากออกมารับรองไว้สองเซี่ยน มานพเห็นผิดธรรมเนียมจึงไต่ถาม อาจารย์จึงให้รีบกลับไปที่เรือนและเปิดผอบดูเถิด เมื่อมานพหนุ่มกลับมา เปิดผอบพบนางผู้เป็นภรรยาเป็นชู้กับวิทยาธร วิทยาธรเห็นดังนั้นก็ตกใจ หยิบพระขรรค์ฟันศีรษะมานพหนุ่ม ส่วนมานพขว้างจักรเพชรไป ถูกขาวิทยาธรขาด ตั้งแต่นั้น พระพฤหัสบดีจึงเป็นมิตรกับพระอาทิตย์ ส่วนพระจันทร์เป็นศัตรูกับพระพฤหัสบดี และพระอาทิตย์เป็นศัตรูกับพระอังคาร จากตำนานนี้ผู้ใดที่เกิดวันพฤหัสบดีแล้วพระอาทิตย์โคจรเข้าสู่ดวงชะตา จะมีคนมาขอความช่วยเหลือ มีเรื่องวุ่นวายใจ หากพระจันทร์โคจรเข้าสู่ดวงชะตา จะเกิดการทะเลาะวิวาทกับผู้น้อย จะมีเรื่องต้องเสียทรัพย์
ในโหราศาสตร์ไทย พระพฤหัสบดีถูกแทนด้วยสัญลักษณ์ ๕ (เลขห้าไทย) และด้วยเหตุที่สร้างขึ้นมาจากฤๅษี ๑๙ ตน จึงมีกำลังพระเคราะห์เป็น ๑๙ สำหรับพระประจำวันเกิดของผู้ที่เกิดวันพฤหัสบดีก็คือ ปางสมาธิ
เมื่อเทียบกับความเชื่อของชาวกรีกและโรมันแล้ว พระพฤหัสบดี คือ ซุส หรือ จูปิเตอร์
เวลารัฐคติ
เวลาเที่ยงวันซึ่งหมายถึงเวลาที่ดวงอาทิตย์อยู่บนเส้นเมริเดียนท้องฟ้าพอดีนั้นต่างกันไปตามลองจิจูดบนโลก ดังนั้นจึงเป็นเวลามาตรฐานที่แตกต่างกันไปในแต่ละภูมิภาค โดยทั่วไปจะยึดตาม เวลามาตรฐานที่กำหนดโดยทางราชการที่สถานที่นั่นตั้งอยู่ นอกจากนี้ ในพื้นที่ที่มีการใช้เวลาออมแสง เวลาจะเร็วขึ้นหนึ่งชั่วโมงในช่วงเวลาออมแสง เวลามาตรฐานใช้เป็นเวลาท้องถิ่นที่แสดงบนนาฬิกา (นาฬิกาแบบ 12 ชั่วโมง)
เวลารัฐคติได้เริ่มถูกนำมาใช้ในทางดาราศาสตร์ตั้งแต่วันที่ 1 มกราคม 1925 ก่อนหน้านั้นจนถึงปี 1925 ทางดาราศาสตร์ใช้ เวลาที่เรียกว่า เวลาเชิงดาราศาสตร์ (astronomical time) ซึ่งก่อตั้งโดยปโตเลมี เวลาเชิงดาราศาสตร์ในที่นี้เป็นระบบเวลาที่มีเวลาเที่ยงวัน (เวลา 12.00 น. ในเวลารัฐคติ) เป็นจุดแบ่งวัน เหตุผลก็คือการสังเกตการณ์ทางดาราศาสตร์ส่วนใหญ่ดำเนินการในเวลากลางคืน ดังนั้นควรหลีกเลี่ยงปัญหาในการเปลี่ยนวันที่ระหว่างการสังเกตการณ์ อย่างไรก็ตาม ตามข้อตกลงของสหรัฐอเมริกา อังกฤษ และฝรั่งเศส ดาราศาสตร์ก็เริ่มใช้เวลาร่วมกันโดยเริ่มตั้งแต่วันที่ 1 มกราคม 1925 โดยมีเที่ยงคืน (0 นาฬิกา) เป็นจุดเริ่มต้นของวัน อย่างไรก็ตาม ค่าวันจูเลียนยังคงถูกกำหนดให้เริ่มต้นที่เวลาเที่ยงวัน
ประเทศเนเธอร์แลนด์ในโอลิมปิกฤดูหนาว 2022
สกีลงเขา
ผลการแข่งขันดังนี้ :
สเกตลีลา
ผลการแข่งขันดังนี้ :
ตำบลโซร์นอบอด
โซร์นอบอด เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 30 หมู่บ้าน จากสำมะโน พ.ศ. 2549 ตำบลนี้มีประชากร 3,402 คนใน 854 ครัวเรือน
พิศาล ดอกไม้แก้ว
พิศาล ดอกไม้แก้ว เกิดเมื่อวันที่ 10 พฤษภาคม พ.ศ. 2527 เป็นนักฟุตบอลชาวไทย เกิดทื่จังหวัดสุพรรณบุรี ปัจจุบันเล่นให้กับพีที ประจวบ ในไทยลีก โดยเล่นในตำแหน่งผู้รักษาประตู
บ้านพลับ
บ้านพลับ เป็นหมู่บ้านหนึ่งที่อยู่ในตำบลสนม อำเภอสนม จังหวัดสุรินทร์ เป็นหมู่บ้านที่พูดภาษา เขมรหนึ่งเดียวในหมู่บ้านของตำบลสนม อำเภอสนม จังหวัดสุรินทร์ ที่ยังมีการอนุรักษ์ วัฒนธรรมประเพณีต่างของชาวเขมรไว้ และยังเป็นหมู่บ้านที่ได้รับความสำเร็จต่างๆในการจัดตั้งสถาบันการจัดการเงินทุนชุมชนได้สำเร็จมีเงินทุนหมุนเวียน เป็นหมู่บ้านได้รับการรับรองเป็นหมู่บ้านเศรษฐกิจพอเพียง ระดับ “อยู่เย็น เป็นสุข” ประจำปี  ๒๕๕๔ สามารถพัฒนาหมู่บ้านและตนเองจนได้รับมาตรฐานงานชุมชน(มชช.) ทั้งประเภทชุมชนและตนเอง ปี 2555 ได้รับรางวัล รองชนะเลิศอันดับ ๑ ระดับภาค หมู่บ้าน อพป.
ประวัติ
บ้านพลับ ตั้งอยู่ที่ตำบลสนม  อำเภอสนม  จังหวัดสุรินทร์  จัดตั้งเมื่อปี พ.ศ. 2458 ราษฎรส่วนใหญ่เป็นชนเผ่า “เขมร”  อพยพมาจากบ้านตูมและบ้านพงสวาย อำเภอท่าตูม จังหวัดสุรินทร์ สาเหตุอพยพมาเพราะมีการ ประกอบอาชีพทำนาเพียงอย่างเดียว ซึ่งพื้นที่นาส่วนมากติด กับลำน้ำมูล  ทำให้น้ำท่วมนาไม่ได้ผลผลิตเท่าที่ควร และต่อมามีผู้อาวุโสหมู่บ้าน ได้เดินทางมาเห็นทำเลแห่งนี้มีความเหมาะสมกับการประกอบอาชีพเพาะปลูกจึง พากันอพยพมาตั้งบ้านเรือน อยู่ ณ ที่หมู่บ้านปัจจุบัน  “ พลับ”  เป็นชื่อของไม้ยืนต้นชนิดหนึ่ง   ซึ่งแต่เดิมมีต้นพลับขึ้นที่หนองน้ำหมู่บ้านจึงเห็นพ้องต้องกันว่า ไม้ชนิดนี้เป็นไม้มงคล มีเอกลักษณ์เป็นของตนเอง จึง นำมาตั้งเป็นชื่อว่า  “ บ้านหนองพลับ”   และต่อมาเรียกกันสั้นๆว่า  “บ้านพลับ”  และเรียกชื่อนี้จนถึงทุกวันนี้ อัตราส่วนของประชากรในปัจจุบัน “เขมร”  70%   “ลาว”  30%
ลักษณะภูมิประเทศ
พื้นที่ทั้งหมด 2,831 ไร่ แยกเป็นพื้นที่การเกษตร  2,461  ไร่   พื้นที่อยู่อาศัย   318  ไร่  พื้นที่สาธารณของหมู่บ้าน   52 ไร่      การถือครองกรรมสิทธิ์ ส่วนใหญ่ถือครอง  โฉนด
สังคม
สภาพบ้านเรือนของชาวบ้านพลับมีความมั่นคงถาวร ส่วนใหญ่เป็นบ้านไม้มุงกระเบื้องและสังกะสีมีการจัดบริเวณบ้านถูกสุขลักษณะครอบครัวมีความอบอุ่น และครัวเรือนไม่ถูกรบกวนจากมลพิษ
ชาวบ้านส่วนใหญ่นับถือศาสนาพุทธ มีวัดประจำหมู่บ้านคือ วัดหนองพลับ เป็นศูนย์รวมจิตใจ และเป็นศูนย์กลางในการจัดกิจกรรมต่าง ๆ ในชุมชน ตั้งอยู่ที่บ้านพลับ หมู่ 4 ตำบลสนม อำเภอสนม จังหวัดสุรินทร์ อาชีพหลัก ทำนา ทำไร่  ทำสวน เลี้ยงสัตว์ ค้าขาย รับจ้าง   อุตสาหกรรมหัตถกรรมในครัวเรือน ทอผ้าไหม เลี้ยงหม่อนไหม ผลิตภัณฑ์ของชุมชน
ประเพณีที่สำคัญของชุมชน
ครัวเรือนในหมู่บ้านเป็นสมาชิกกลุ่มที่ตั้งขึ้นในหมู่บ้าน จำนวน  19  กลุ่ม โดยมี  กิจกรรมหลัก คือ กลุ่มออมทรัพย์เพื่อการผลิตเป็นแกนน้าการพัฒนาและเชื่อมโยงสู่กิจกรรม  อื่น ๆ  เช่น ศูนย์สาธิตการตลาด ,โรงสีชุมชน ,ยุ้งฉาง-ธนาคารข้าวธนาคารโค-กระบือ ,ศูนย์พัฒนาเด็กเล็ก,กองทุนผู้สูงอายุ ,กลุ่มเยาวชน  และอื่น ๆ     ที่เป็นเงินทุนที่สนับสนุนจากทั้งทางราชการและเอกชนซึ่งแต่ละกลุ่ม องค์กรของหมู่บ้านสามารถดำเนินกิจกรรมประสบผลสำเร็จเป็นอย่างดี สามารถเป็น แหล่งเรียนรู้ให้แก่กลุ่มองค์กรที่สนใจศึกษาและแลกเปลี่ยนประสบการณ์ได้มีการจัดตั้งศูนย์เรียนรู้ชุมชนขึ้นเมื่อ ปี  พ.ศ. 2551และมีการขยายผลการดำเนินงานศูนย์เรียนรู้ชุมชนขึ้นในปี พ.ศ. 2553  มีการกำหนด กิจกรรมการเรียนรู้  3  สถานี  คือ
มีคณะกรรมการดำเนินการศูนย์เรียนรู้ชุมชน ทำหน้าที่ในการบริหารจัดการกิจกรรมและเก็บรวบรวมองค์ความรู้ต่าง ๆ ของชุมชนรวบรวมไว้เป็นลายลักษณ์อักษร
เอกสารอ้างอิงหรือแหล่งข้อมูล:ข้อมูลในหมู่บ้านพลับและกลุ่มต่างๆในหมู่บ้านพลับ
อ้างอิง
หมู่บ้านเศรษฐกิจชุมชน
ธนากร ชินกูล
ธนากร ชินกูล (ชื่อเล่น : โบ) เป็นนักร้อง นักแสดง พิธีกรชาวไทยชื่อดัง เกิดเมื่อวันที่ 11 กรกฎาคม พ.ศ. 2525
เข้าวงการบันเทิง
จากการเป็นนักร้องร่วมกับสมาชิกอีก 3 คน ชื่อ วงโอโซน จากนั้นโบก็ได้ผันตัวไปเป็นดีเจคลื่นวิทยุต่างๆ เช่น อีเอฟเอ็ม, ฮอตเวฟ เป็นต้น และมีผลงานซิทคอมชุดแรก คือ ซิทคอมเรื่อง เนื้อคู่ประตูถัดไป (2551) และต่อมาในเรื่อง เนื้อคู่อยากรู้ว่าใคร (2553) โดยรับบทเป็น คุณวี ปัจจุบันโบ ธนากรเป็นดีเจอยู่ที่ 94 อีเอฟเอ็ม
ชีวิตส่วนตัว
ปัจจุบันธนากร ได้สมรสกับแฟนสาวนอกวงการ พิมพ์ภัคชญา กมลรุ่งวรากุล เมื่อวันอาทิตย์ที่ 18 ธันวาคม พ.ศ. 2559 ที่โรงแรมสวิสโฮเต็ล ปาร์คนายเลิศ หลังคบหาดูใจกันมา 4 ปี
ปัจจุบัน มีบุตรสาว1คน ชื่อ มิตตา ชินกูล ชื่อเล่นว่า "มิตา" เกิดเมื่อวันที่ 6 พฤษภาคม 2562
การศึกษา
ธนากร ชินกูล จบการศึกษาชั้นประถมและมัธยมศึกษาจาก โรงเรียนสาธิตแห่งมหาวิทยาลัยเกษตรศาสตร์ กรุงเทพมหานคร และจบการศึกษาปริญญาตรีจาก คณะนิเทศศาสตร์ มหาวิทยาลัยกรุงเทพ เป็นเพื่อนกลุ่มเดียวกันกับ เผือก พงศธร จงวิลาสมาตั้งแต่ระดับประถมศึกษา
ละครโทรทัศน์
ละครโทรทัศน์
ซิทคอม & ซีรีส์
ละครพิเศษ+หนังสั้น
อัลบั้ม
ozon
ภาษาต่างดาว
thumb|right|360px|อาการภาษาต่างดาวที่เกิดขึ้น เมื่อแสดงผลบทความ "[[ภาษาไทย" บนวิกิพีเดีย โดยใช้ชุดรหัสอักขระ ISO-8859-1 แทนที่จะเป็น UTF-8]] ั*
อาการภาษาต่างดาว หรือที่เรียกกันในภาษาอังกฤษว่า mojibake (文字化け) หมายถึงอาการซึ่งซอฟต์แวร์คอมพิวเตอร์ แสดงตัวอักษรที่ไม่ถูกต้อง เนื่องจากการตั้งค่ารหัสอักขระที่ไม่ตรงกัน ทำให้ผู้ใช้เห็นข้อความที่อ่านไม่ออก และมักจะเห็นเป็นอักษรแปลกตาที่มาจากภาษาต่างชาติ จึงเรียกอาการนี้กันทั่วไปว่าภาษาต่างดาว
อาการนี้มักเกิดจากการเปิดแฟ้มเอกสารที่ไม่ได้ระบุชุดรหัสอักขระไว้, ระบุไว้ผิด, หรือชุดรหัสอักขระที่ใช้ในแฟ้มนั้นๆ ไม่ได้ติดตั้งอยู่ในซอฟต์แวร์ของผู้ใช้ ทำให้ชุดอักขระมาตรฐานของระบบถูกใช้แทน ซึ่งอาจจะไม่ตรงกับชุดอักขระที่แฟ้มนั้นใช้จริงๆ
เช่น แฟ้มข้อมูลที่มีคำว่า "ภาษาไทย" ที่เข้ารหัสด้วยมาตรฐานมอก.620 เมื่อนำไปแสดงบนซอฟต์แวร์ตะวันตกที่ไม่ได้รองรับภาษาไทย จะใช้ชุดอักขระรหัส ISO-8859-1 แสดงผล ทำให้เห็นข้อความเป็น "ÀÒÉÒä·Â" หรือแฟ้มข้อมูลที่มีคำว่า "ภาษาไทย" ที่เข้ารหัสด้วยมาตรฐาน UTF-8 เมื่อนำมาแสดงบนซอฟต์แวร์ไทยที่ใช้การเข้ารหัส มอก.620 จะแสดงผลเป็น "เธ เธฒเธฉเธฒเนเธเธข"
เจ้าหญิงบิลควิส เบกุม
เจ้าหญิงบิลควิส เบกุม (Her Royal Highness Princess Bilqis Begum) ประสูติเมื่อวันที่ 17 เมษายน 2475 เป็นพระราชธิดาพระองค์ใหญ่ใน พระเจ้าโมฮัมเหม็ด ซาเฮียร์ ชาห์ และ สมเด็จพระราชินีฮุไมรา เบกุมแห่งอัฟกานิสถาน เป็นพระเชษฐภคินีพระองค์ใหญ่ใน เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน มกุฎราชกุมารและผู้พิทักษ์พระราชบัลลังก์อัฟกานิสถาน พระองค์ปัจจุบัน ในปี พ.ศ. 2502 พระนางและพระราชมารดา ทรงสนับสนุนการเรียกร้องของนายกรัฐมนตรีโมฮัมเหม็ด ดาวูด ข่าน ให้สตรีสามารถถอดผ้าคลุมออกโดยสมัครใจ นี่เป็นเหตุการณ์สำคัญในประวัติศาสตร์ของสตรีในอัฟกานิสถาน และยังเป็นส่วนหนึ่งของนโยบายการปลดปล่อยสตรีของรัฐบาลดาวูด โดยขั้นตอนดังกล่าวกระทำขึ้นอย่างรอบคอบโดยทรงแนะนำคนงานสตรีที่สถานีวิทยุคาบูล ในปี 2500 ทรงส่งผู้แทนสตรีเข้าร่วมการประชุมสตรีแห่งเอเชียในเมืองไคโร และจ้างเด็กผู้หญิง 40 คนไปที่โรงงานเครื่องปั้นดินเผาของรัฐบาลในปี 2501 การกระทำกังกล่าวรัฐบาลตัดสินใจว่าถึงเวลาแล้วที่จะต้องเปิดเผยขั้นตอนที่มีการโต้เถียงกันอย่างมาก ดังนั้น ในเดือนสิงหาคม 2502 สมเด็จพระราชินีฮุไมรา และ พระองค์ ได้ปรากฏพระองค์ในราชสำนักในพิธีสวนสนามของทหารพร้อมกับ เจ้าหญิงซามินา เบกุม ภริยาของนายกรัฐมนตรีและพระญาติร่วมพระราชวงศ์ หลังกจากนั้น พระองค์ทรงปฏิบัติพระกรณียกิจในที่สาธารณะ และทรงเข้าร่วมงานสาธารณะมากมายในอัฟกานิสถานและในต่างประเทศ ในปี 2514 ทรงเข้าร่วมการเฉลิมฉลอง 2,500 ปีของจักรวรรดิเปอร์เซีย ซึ่งทรงเป็นตัวแทนของราชวงศ์อัฟกันพร้อมกับพระสวามี หลังจากนั้นพระเจ้าโมฮัมเหม็ด ซาเฮียร์ ชาห์ ซึ่งเป็นสมเด็จพระบรมชนกนาถ ถูกปลดออกจากพระราขบัลลังก์ในปี 2516
สำหรับข้อมูลส่วนพระองคนั้น ทรงเสกสมรสจำนวน 1 ครั้ง และมีพระบุตรเป็นพระธิดาจำนวน 3 พระองค์ ซึ่งได้รับพระมหากรุณาธิคุณโปรดเกล้าโปรดกระหม่อมจากสมเด็จพระบรมชนกนาถ ให้ดำรงพระอิสริยยศแห่งพระราชวงศ์ได้ เนื่องจากทรงเป็นพระราชนัดดาในสมเด็จพระราชธิดาพระองค์ใหญ่ คือ
ซาโนฟี่
ซาโนฟี่ (Sanofi S.A.) เป็นบริษัทข้ามชาติสัญชาติฝรั่งเศสในธุรกิจเภสัชอุตสาหกรรม มีสำนักงานใหญ่อยู่ที่กรุงปารีส ประเทศฝรั่งเศส เมื่อวัดจากปริมาณการสั่งซื้อยาจะมียอดขายสูงสุดเป็นอันดับ 5 ของโลกในปี พ.ศ. 2556 บริษัทก่อตั้งขึ้นเมื่อปี พ.ศ. 2516 ก่อนจะควบรวมกิจการกับหลายบริษัทและเปลี่ยนชื่อมาเป็นซาโนฟี่ในเดือนพฤษภาคม พ.ศ. 2554 ปัจจุบันจดทะเบียนในตลาดหลักทรัพย์ยูโรเน็กซต์